b'\n_START_ARTICLE_\nPobeg iz Alcatraza\n_START_PARAGRAPH_\nPobeg iz Alcatraza (angle\xc5\xa1ko Escape from Alcatraz) je ameri\xc5\xa1ki filmski triler iz leta 1979, ki ga je re\xc5\xbeiral Don Siegel, glavno vlogo v njem pa iga Clint Eastwood. Prikazuje potek pobega iz najstro\xc5\xbeje varovanega zapora na otoku Alcatraz.\n_START_SECTION_\nVsebina\n_START_PARAGRAPH_\nVsebina filma sloni na knjigi Escape from Alcatraz: Farewell to the Rock avtorja J. Campbella Brucea, le-ta pa je bila napisana po resni\xc4\x8dnih dogodkih. Opisuje zgodbo Franka Morrisa in bratov Anglin, Johna ter Clarenca, ki slovijo po tem, da so edini, ki so kdajkoli uspeli pobegniti iz zapora Alcatraz. Hladen triler ponazarja te\xc5\xbeke razmere zaporni\xc5\xa1kega \xc5\xbeivljenja in razmere v zloglasnem zaporu pred njegovim dokon\xc4\x8dnim zaprtjem, ki se je zgodil takoj po pobegu treh jetnikov._NEWLINE_Na koncu filma je opaziti namig, da naj bi bil pobeg uspe\xc5\xa1en, vendar je uspeh pobega \xc5\xa1e dandanes vpra\xc5\xa1ljiv, saj ube\xc5\xbenikov ni nih\xc4\x8de nikoli ve\xc4\x8d videl.'